*APSTIPRINĀTS:*

*ar iepirkuma komisijas 2024.gada 27.maija*

*sēdes protokolu Nr.4*

**VAS “Latvijas dzelzceļš” organizētā**

**sarunu procedūra ar publikāciju**

**„Kravas vagonu kapitālais remonts SIA "LDZ CARGO" vajadzībām”**

**(iepirkuma identifikācijas numurs: LDZ 2024/47-SPA)**

**SKAIDROJUMS Nr.3**

|  |  |  |
| --- | --- | --- |
| Nr.p.k. | *Jautājums* | *Atbilde* |
|  | 24.05.2024. | 27.05.2024. |
| **1.** | Saskaņā ar grozījumiem, nolikuma 1.pielikuma 2.punkts tiek izteikts jaunā redakcijā, kurai pievienota izvērsta tabula cenas piedāvājuma iesniegšanai. Izskatot tabulā ietvertās pozīcijas, pretendentam nav skaidrs, kas ietverams abu tabulu ailēs “Pārējie” un kolonnā “Pārējie darbi”. Lūdzam sagatavot tabulu precīzāk un izvērstāk, nosakot konkrētus pakalpojuma un/vai materiālu/rezerves daļas un/vai citus nosaukumus pozīcijām, kurām pasūtītājs ir paredzējis vērtēt cenu. Lūdzam skaidrot vai piedāvātais cenas atšifrējums pozīcijās “Remonta darbi”, “Materiāli” un “Pārējie” ir atbilstošs, ievērojot to, ka izdevīgākais cenas piedāvājums tiek noteikts kopumā. | Tabulu ailē “Pārējie” jānorada kopējā cena par visām ailēs “Remonta darbi” un “Materiāli” neiekļautām izmaksām, ja pretendentam tādas ir.Kolonnā “Pārējie darbi” nepieciešams norādīt cenu par visiem darbiem, kas ir jāveic atbilstoši Līguma 1.1.1. un 2.2.2.punktu prasībām un kas nav iekļauti citās kolonnās. Piedāvātais cenas atšifrējums neietekmē izdevīgākā cenas piedāvājuma noteikšanu. |
| **2.** | Saskaņā ar nolikumu, kravas vagonu kapitālais remonts ir paredzēts 74 vagoniem, tāpat ir uzskaitīts (aprēķināts) rezerves daļu saraksts, kas nomaināms šo 74 vagonu remonta izpildes procesā. Secināms, ka pakalpojuma saņēmējs ir apzinājis vagonu tehnisko stāvokli, tomēr saskaņā ar sniegtajiem skaidrojumiem (5.jautājums un atbilde) tiek norādīts, ka *“(…) Vagoni tiks padoti remontā pēc maksimālā starpremonta nobraukuma sasniegšanas, tāpēc Pasūtītājs nevar precīzi paziņot remontam paredzētos vagonu numurus. Pretendentam kopumā ir jānodrošina 20 centrējošo sijiņu maiņa neatkarīgi no konkrētiem vagonu numuriem.”*.Lūdzam norādīt vagonu reģistrācijas numurus, lai pretendents var pārliecināties par vagona komplektāciju PV ADB sistēmā un iesniegt atbilstošāko finanšu piedāvājumu pakalpojuma saņēmēja vajadzībām.  | Kā jau bija norādīts, atbildot uz 5.jautājumu Skaidrojumā Nr.2, Pasūtītājs nevar precīzi paziņot remontam paredzēto vagonu numurus. Visi 74 vagoni ir 2007.gadā ražoti viena modeļa vagoni un tie tiks padoti remontā pēc maksimālā starpremonta nobraukuma sasniegšanas. |
| **3.** | Izvērtējot grozījumus un skaidrojumus, kā arī šajā vēstulē papildus uzdotos jautājumus, pretendents secina, ka pasūtītājs nav sniedzis atbildes pēc būtības uz, piemēram, skaidrojumos ietverto 5., 8., 9. un 14.jautājumu, līdz ar to gatavo papildus tehniskos un līguma izpildes jautājumus pasūtītājam, tāpēc lūdzam pagarināt piedāvājuma iesniegšanas termiņu. | Skatīt Grozījumus Nr.3 |